**Ақтөбе облысы**

**Шалқар қаласы**

**№6 орта мектебі**

**Нұрмашева Салтанат**

**Тақырыбы:** **Табиғат-денсаулық мекені**

**Мақсаты: О**қушылардың «табиғат» құндылығы туралы түсінігін дамыту.

- табиғаттың адам өміріндегі маңызын түсіндіру;

- баланың табиғатқа аялы қарым-қатынасын дамыту;

- табиғатты қорғауға, сүюге тәрбиелеу.

**Шаттық шеңбері:** Балалар, бәріміз шаттық шеңберіне жиналайық

Табиғат, сен – тіршілік, тұнып тұрған;

Сен – Күнсің, көтерілген күліп қырдан.

Сен- көлсің,

Сен- ормансың,

Сен- бұлбұлсың,

Адамға сұлулықты шын ұқтырған.

**Мәтінмен жұмыс.**

**Өсиет әңгіме**

Ертеде бір қарияның үш ұлы болыпты.Өздерінің әкесін қатты жақсы көретіні соншалық,қарттың ұзақ та сау өмір сүруін армандап,оның жолын қайдан табамыз деп,ұзақ кеңесіпті.

Әрі ойланып,бері ойланып,ақырында ел арасынан денсаулықтың мекенін іздемекші болады.

Үлкен ұлы денсаулықтың мекенін табиғаттың «**Саялы орманынан**»,ортаншы ұлы денсаулықтыңмекенін табиғаттың «**Таза көлді**» елінен,ал кіші ұлы «**Көрікті жер**» елінен кездестіріпті.

Ұлдарына риза болған қария,үш ұлының да еліне кезек-кезек барып тұрыпты.

Қария бақытты да баянды,ұзақ ғұмыр кешіпті.

1.Қарияның ұлдары денсаулықтың мекенін қайдан тауыпты?

2.»Саялы орман», «Таза көл», «Көрікті жер» неліктен денсаулық мекені бола алады?

**Таза ауа,таза су,пайдалы тағам,көтеріңкі көңіл күй, адам денсаулығын сақтауға көмектеседі.**

**Тыныштық сәті.**

-Балалар,көзімізді жұмып табиғат аясында отырмыз деп елестетейік.(Үнтаспадан тыңдату)

Бұлттар төніп,

Жерге шөгіп,

Дымқыл тұман басады.

Шөп сарғайып, өңі тайып.

Дала сұры қашады.

Балаларым, айтыңдаршы.

Бұл қай кезде болады ?

-Енді көзімізді ашайық.

-Бұл күз мезгілі.

**Шығырмашылық жұмыс.**Суретке қарап, «Табиғатпен біргеміз» тақырыбына әңгіме құрастыру.

** **

**Дәйек сөз.**

Бүгінгі сабағымыздың дәйек сөзін дәптерімізге жазып алайық**.**

**«**Табиғаттан нәр алған ғой жанымыз,

Ұсынайық жүрек нұрын бәріміз.»

**Р.Сәтімбекұлы**

**Жүректен-жүрекке**.

-Балалар барлығымыз шаттық шеңберіне тұрайық. Табиғат анаға арнап«Табиғат та бір кітап» өлеңін айтайық.

Тамаша ғой

Бүгін сен

Табиғатқа жүгінсең.

Құлақ түріп,

Көз тігіп,

Төңірекке үңілсең.

Еріп бұлттың ырқына,

Жоқ болады бір күн ай...

Табиғат та бір кітап,

Оқи алсаң,шіркін-ай!

**Қорытындылау.**

****